**A IV-a duminică a Paştelui**

**Parohia Sfântului Duh**

**Leakwood, KS**

**20-21 Aprilie 2002**

Fapte 2: 14, 36-41 Ps 22: 1-6 1 Pt 2: 20-25 In 10: 1-10

Suntem în a IV-a duminică de după Paşte, şi încă reflectăm asupra deplinei semnificaţii a Misterului Pascal. Cel mai important eveniment care s-a întâmplat în istoria omenirii e Misterul Pascal , prin care Isus, Fiul lui Dumnezeu a depăşit blocajul dintre Dumnezeu şi noi cauzat de păcatele noastre. Isus este noul Adam, El a adus o nouă creaţie, El ne-a redat un adevărat sens al libertăţii.

Fiecare duminică e considerată un mic Paşte, pentru că fiecare duminică se referă la Învierea lui Cristos din morţi. De-a lungul celor 52 de duminici din an, Biserica revelează un alt aspect al inepuizabilei bogăţii a patimei, morţii şi Învieri Domnului şi Salvatorului nostru. Ne unim cu ofranda de sine însuşi a lui Isus către Tatăl, dăruindu-ne complet. De aceea, participarea la slujbă duminica este cel mai bun mod posibil de a ţine sfântă ziua lui Dumnezeu.

Toţi ştim că Papa Ioan Paul al II-lea a chemat 8 cardinali americani la Roma să discute problema bisericii marţi şi miercuri. Vreau să aplic lecturile din această duminică la situaţia noastră.

Îl privim pe Isus ca pe pastorul nostru şi ca pe un ghid moral. Numai El vorbeşte cu autoritate deplină despre planul lui Dumnezeu referitor la dragostea umană, viaţă, căsătorie şi familie. De-a lungul ministeriului său public, El ne-a învăţat despre cum să trăim această viaţă bine într-un mod plăcut lui Dumnezeu şi benefic pentru noi. Şi acest plan include fiecare aspect al vieţii, toate raporturile noastre cu celelalte persoane, toate relaţiile noastre, familiiile, chiar constituţia noastră ca persoane umane.

Unul dintre motivele pentru care a Înfiinţat Biserica era să ne lase cu Petru şi cu cei 12, care puteu continua aceleşi ănvăţături referitoare la credinţă şi morală. Cel care vă ascultă pe voi, mă ascultă pe mine. Lc 10 16 Isus le-a spus apostolilor. Trebuie să ascultăm de Crisots, când ne vorbeşte în Evanghelii şi când ne vorbeşte prin Biserica care ne învaţă.

În Evanghelia de azi, Isus se numeşte adevărata cale şi adevăratul păstor. Oile îi cunosc vocea şi îl urmează, dar ignoră vocea unui străin. De fapt, fug de străin. Isus spune: “ Eu sunt poarta; cel care intră prin mine va fi salvat, vor intra şi vor ieşi şi vor găsi păşune. Hoţul vine numai ca să fure, să ucidă şi să distrugă. Eu am venit ca să aveţi viaţă – viaţă în deplinătatea ei.” ( In 10: 9-10).

Toţi ne simţim foarte dezamăgiţi să vedem că unii preoţi şi-au violat sfintele jurăminte de castitate şi au profitat de tinerii care şi-au pus încrederea în ei. Răul e rău pentru toţi. Suntem chemaţi să recunoaştem răul moral pentru consecinţele sale rele, să renunţăm la el, şi să facem totul pentru a-l evita. Păcatul e întotdeuna atrăgător, că altfel cine i-ar ceda? Dumnezeu lui Cain: “ Păcatul e un demon ce aşteaptă la uş,ă te momeşte, dar poţi să-l stăpâneşti.” ( Gen 4: 7).

Îi mulţumim lui Dumnezeu că societatea seculară, şi presa seculară recunosc că violarea de unii preoţi a voturilor lor de castitate e serios greşită. Îi mulţumim lui Dumnezeu pentru asta. Dar înţelege societatea noastră de ce ascest lucru e greşit? Înţelegem de ce răul moral, păcatul este aşa repugnant lui Dumnezeu şi aşa distrugător pentru omenire?

Dumnezeu hotărăşte ordinea morală, ceea ce e bun şi ceea ce e rău, şi numai Dumnezeu poate face asta. El a creat întregul univers şi rasa umană. El creat natura umană. Numai El ştie cu adevărat ce e cu adevărat bun pentru noi, şi ce nu. De câte ori alegem să încălcăm planul lui Dumnezeu pentru sexualitatea umană , ne angajăm în rău moral. Concubinajul, adulterul, actele homosexuale, pedofilia, contracepţia, sterilizarea sunt rele morale serioase. Partenerii care consimt asta nu schimbă situaţia. O cultură permisivă nu schimbă situaţia. Avortul e o ofensă gravă adusă autorului întregii vieţi. Masturbarea trebuie evitată. Înţeleg toţi din societatea noastră aceste lucruri?

Cred că oriunde întâlnim o problemă morală majoră, soluţia e să ne întoarcem la surse. Sursele sunt lucruri precum: 1). Numai Dumnezeu hotărăşte ordinea morală prin cele 10 porunci; 2) principiile morale se aplică tuturor, nu numai câtorva; 3) întotdeauna ne rănim pe noi şi pe alţii când alegem să încălcăm planul lui Dumnezeu pentru viaţa, dragostea umană , familie şi căsătorie ; 4) tentaţiile sunt atractive, dar trebuie să le rezistăm şi să le dominăm; 5) Dumnezeu nu permite niciodată să fim ispitiţi dincolo de puterile noastre, şi de asemenea ne dă mijloacele de care avem nevoie să fim puternici în lupta cu răul, şi anume sacrametele şi rugăciunea; 6) sacramentul spovezii este unul dintre cele mai eficiente unelte de împăcare pe care le avem pentru a combate păcatul în viaţa noastră.

Cel mai bun mod de a trata un rău moral e mai întâi să recunoaştem că e păcat. Pius al XII-lea a spus odată că cel mai mare rău al secolului al XX-lea va fi **pierderea conştiinţei păcatului**. Nu de aceea multe cozi la spovadă au scăzut, în timp ce, pe de altă parte, primirea Euharistiei a devenit aşa sporadică?

O dată ce recunoaştem un act uman ca fiind păcătos, atunci trebuie să cerem ajutorul lui Dumnezeu pentru a-l denunţa, să rezistăm tentaţiei şi să dominăm păcatul. Asta e parte din viaţa de creştin, de la care nimeni nu e scutit. Precum Isus a cărat povara păcatelor noastre, a rezistat ispitelor în deşert, şi şi-a dat viaţa pentru prietenii săi, la fel trebuie şi noi.

În cea de-a doua lectură din 1 Petru am auzit: “ În propriul trup a luat păctele şi le-a dus la cruce, astfel încât toţi morţi păcatului, să putem trăi după voia lui Dumnezeu. Prin rănile sale aţi fost vindecaţi. Cândva vă risipeaţi ca oile, dar acum v-aţi întors la Păstor, la paznicul sufletelor voastre.” ( 1 Pt 2: 24-5).

Ce ne cheamă Domnul să facem în acest al II-lea an al mileniului? Care sunt recomandările Sfântului Părinte şi a cardinalilor americani pentru catolicii din această ţară? Cred că sfatul lor ar fi cam aşa :

Toţi suntem chemaţi să fim sfinţi. Asta înseamnă că cei din cler şi persoanele consacrate trebuie să-şi intensifice hotărârea şi eforturile de a se apropia mai mult de Dumnezeu, să devină sfinţi. Înseamnă că laicii să fie credincioşi ghidării bunului Păstor şi celor pe care i-a ales să-l ajute în munca sa. Înseamnă că toţi trebuie să ne luăm voturile în serios. Dumnezeu vrea să ne luăm vocaţiile personale serios şi să înţelegem că asta este metoda prin care creştem în maturitate creştină. Voturile căsătoriei sunt pe viaţă. Voturile preoţeşti şi călugăreşti sunt pe viaţă. Nu poţi împlini un vot în alt mod.

Să devii sfânt înseamnă să înveţi cum să te dăruieşti complet lui Dumnezeu şi altora. În ţara noastră asta implică o mai mare deschidere spre darul vieţii şi al familiilor numeroase. Înseamnă mai puţine divorţuri. Înseamnă fără coabitare înainte de căsătorie. Sfinţenia mai presupune o deschidere mai mare din partea tinerilor la chemarea lui Dumnezeu la preoţie sau la viaţa consacrată. În America de Nord sunt proţi prea puţini, media preoţilor aici este de 65 de ani. Acelaşi lucru e valabil şi pentru viaţa consacrată. Fiecare dintre noi este chemat să-şi trăiască viaţa în conformitate cu valorile Evangheliei şi a poruncilor lui Dumnezeu.

În prima lectură de azi oamenii îl întreabă pe Petru şi pe ceilalţi apostoli: “ Ce să facem fraţilor?” Şi Petru le răspunde: “ Fiecare trebuie să vă întoarceţi de la păcate, să fiţi botezaţi în numele lui Isus Cristos, astfel încât să vă fie iertate păcatele şi veţi primi darul lui Dumnezeu, Duhul Sfânt. Pentru că Dumnezeu v-a promis asta vouă şi copiilor voştri şi tuturor celor aflaţi departe, tuturor celor pe care Dumnezeu îi cheamă la el. “ ( Fapte 2: 38-9).

Fraţi şi surori, Tatăl l-a trimis pe Fiul său în lume aşa încât să avem viaţă, şi să o avem din belşug. După cum Sf. Paul ne spune în Romani 5:5 :Dumnezeu a turnat dragoste în inimile noastre , prin intermediul Duhului Sfânt care este darul lui Dumnezeu pentru noi. Sarcina noastră acum e să-l urmăm pe Bunul Păstor şi să-i dăm voie să ne modeleze în oameni care-şi pun speranţa în el. Trebuie să ne deschidem dragostei lui Dumnezeu, să urmăm conducerea Păstorului şi să fim fideli vocaţiei pe care ne-a dat-o Dumnezeu în viaţă.